ΓΡΑΠΤΗ ΕΡΩΤΗΣΗ P-4011/00

υποβολή: Georg Jarzembowski (PPE-DE) προς την Επιτροπή

(13 Δεκεμβρίου 2000)

Θέμα: Εφαρμογή του Τίτλου VI της Συνθήκης ΕΚ στον τομέα των σιδηροδρόμων

Στον μεταβαλλόμενο τομέα των σιδηροδρομικών μεταφορών αρχίζει επιτέλους να αναπτύσσεται ανταγωνισμός μεταξύ διαφόρων επιχειρήσεων, σε διασυνοριακό αλλά και σε εθνικό, περιφερειακό και αστικό επίπεδο. Τούτο έχει ως αποτέλεσμα ότι σε ορισμένα κράτη μέλη σημειώνονται διαρθρωτικές αλλαγές στις μέχρι σήμερα εθνικές εταιρείες σιδηροδρόμων, μεταξύ άλλων με τη δημιουργία νέων θυγατρικών εταιρειών, π.χ. στον τομέα των περιφερειακών μεταφορών. Παράλληλαπάρχει ηποψία ότι στο πλαίσιο αυτής της διαδικασίας, η εκτίμηση ιδιαίτερα (κινητών) αγαθών του παγίου κεφαλαίου πραγματοποιείται σκόπιμα κατά τέτοιο τρόπο ώστε να προκύπτουν κατά τρόπο αθέμιτο πλεονεκτήματα στον ανταγωνισμό για θυγατρικές επιχειρήσεις κρατικών στο παρελθόν επιχειρήσεων έναντι νέων ανταγωνιστών.

1. Γνωρίζει η Επιτροπή αυτές τις εξελίξεις και ποια μέτρα θα λάβει ώστε να αποτραπούν νέες στρεβλώσεις του ανταγωνισμού καθώς και απαράδεκτες άμεσες ή έμμεσες κρατικές ενισχύσεις;

2. Εξετάζει η Επιτροπή στο πλαίσιο αυτό τους ετήσιους λογαριασμούς των εθνικών εταιρειών σιδηροδρόμων ώστε να αποκλεισθούν τέτοιοι κίνδυνοι;

α) Εάν ναι, ποια είναι τα προσωρινά ή τελικά πορίσματα αυτών των ερευνών;

β) Εάν όχι, γιατί όχι και πώς προτίθεται να αποτρέψει τις στρεβλώσεις του ανταγωνισμού ή την καταχρηστική εκμετάλλευση δεσποζουσών θέσεων στην Κοινή Αγορά ή σε ουσιαστικό τμήμα της;

Απάντηση της κας de Palacio εξ ονόματος της Επιτροπής

(19 Φεβρουαρίου 2001)

Η Επιτροπή είναι ενήμερη των πολυάριθμων αλλαγών που συντελούνται στον τομέα των σιδηροδρομικών μεταφορών ως αποτέλεσμα των διατάξεων εθνικού και ευρωπαϊκού δικαίου. Ειδικότερα, οι δομικές αλλαγές σεπάρχουσες εταιρείες, καθώς και η σύσταση νέων εταιρειών, μπορούν να έχουν αποτελέσματα που ίσως θα ήγειρον ερωτήματα για την εφαρμογή των σχετικών με τον ανταγωνισμό κανόνων, συμπεριλαμβανομένων των κρατικών ενισχύσεων, ιδίως εκεί όπου η αγορά ανοίγεται ολοένα και περισσότερο στον ανταγωνισμό, σε ευρωπαϊκό επίπεδο.

Κατόπιν κοινοποιήσεων εκ μέρους των κρατών μελών, η Επιτροπή έχει ήδη εξετάσει ορισμένες ενισχύσεις στον τομέα των εμπορευματικών σιδηροδρομικών μεταφορών και προς το παρόν εξετάζει, π.χ., ορισμένα εθνικά χρηματοδοτικά σχήματα για εγχειρήματα συνδυασμένων μεταφορών.

Η Επιτροπή δεν εξετάζει συστηματικά τους ετήσιους απολογισμούς εθνικών εταιρειών σιδηροδρομικών μεταφορών και θα μπορούσε να στηρίζεται στις εκθέσεις των ελεγκτικών συνεδρίων που παρακολουθούν τους εν λόγω απολογισμούς καθώς και την χρήση των χρημάτων των φορολογουμένων. Η προσφάτως εγκριθείσα δέσμη μέτρων για τους σιδηροδρόμους(1) θα οδηγήσει, πιθανότατα, σε περαιτέρω δομικές αλλαγές, τις οποίες θα παρακολουθήσει από κοντά η Επιτροπή, προκειμένου ιδίως να εξασφαλιστεί η ισότιμη πρόσβαση στο σιδηροδρομικό δίκτυο. Ο παρακολουθητικός μηχανισμός της ευρωπαϊκής αγοράς σιδηροδρομικών μεταφορών, ο οποίος συνιστάται από τις νέες οδηγίες(3), θα μπορούσε να βοηθήσει την Επιτροπή στην συγκέντρωση, σε τακτική βάση, των σχετικών πληροφοριών, καθώς και στον εντοπισμό των τυχόν ανωμαλιών. Επιπλέον, η απελευθέρωση της αγοράς σιδηροδρομικών μεταφορών ενδέχεται, επίσης, να έχει ως αποτέλεσμα περισσότερα παράπονα από τους συντελεστές του κλάδου.

3. Η Επιτροπή τονίζει επίσης την σημασία των προτάσεών της(2).-υπό συζήτησιν στο Συμβούλιο και το Κοινοβούλιο- για τις κρατικές ενισχύσεις στις εσωτερικές μεταφορές και για τις συμβάσεις παροχής δημόσιαςπηρεσίας, που αποβλέπουν στην αύξηση της διαφάνειας όσον αφορά τις παρεμβάσεις των κρατών μελών στον τομέα των σιδηροδρομικών μεταφορών.

(1) Προτάσεις COM(98)480; ΕΕ C 321 της 20.10.1998.

(2) ΕΕ C 365 E της 19.12.2000.

(3) Προτάσεις COM(98)480; ΕΕ C 321 της 20.10.1998.